## Zakon o izmjenama i dopunama Zakona o zdravstvenoj ispravnosti i zdravstvenom nadzoru nad namirnicama i predmetima opće uporabe

### NN 55/1996 (10.7.1996.), Zakon o izmjenama i dopunama Zakona o zdravstvenoj ispravnosti i zdravstvenom nadzoru nad namirnicama i predmetima opće uporabe

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENAMA I DOPUNAMA ZAKONA O ZDRAVSTVENOJ ISPRAVNOSTI I ZDRAVSTVENOM NADZORU NAD NAMIRNICAMA I PREDMETIMA OPĆE UPORABE**

Proglašavam Zakon o izmjenama i dopunama Zakona o zdravstvenoj ispravnosti
i zdravstvenom nadzoru nad namirnicama i predmetima opće uporabe, koji
je donio Zastupnički dom Sabora Republike Hrvatske na sjednici 28. lipnja
1996.

Broj: 01-96-1260/1

Zagreb, 2. srpnja 1996.

Predsjednik

Republike Hrvatske

**dr. Franjo Tuđman,** v. r.

---

## **ZAKON**

### **O IZMJENAMA I DOPUNAMA ZAKONA O ZDRAVSTVENOJ ISPRAVNOSTI I ZDRAVSTVENOM NADZORU NAD NAMIRNICAMA I PREDMETIMA OPĆE UPORABE**

Članak1.

U zakonu o zdravstvenoj ispravnosti i zdravstvenom nadzoru nad namirnicama
i predmetima opće uporabe ("Narodne novine", br. 60/92., 26/93 i 29/94.)
u članku 13. iza stavka 1. dodaje se novi stavak 2. koji glasi:

"Reklamiranjem iz stavka 1. ovoga članka smatraju se svi oblici izravnoga
i neizravnoga reklamiranja, uključujući i isticanje naziva proizvođača
alkoholnih pića, duhana i duhanskih prerađevina u reklamne svrhe kao i
dijeljenje alkoholnih pića, duhana i duhanskih prerađevina u reklamne svrhe."

Dosadašnji stavci 2. i 3. postaju stavci 3. i 4.

Iza stavka 4. dodaje se stavak 5. koji glasi:

"Ovlašćuje se ministar zdravstva za donošenje pravilnika kojim će se
urediti uvjeti i način obavješćivanja potrošaća o svojstvima proizvoda
alkoholnih pića, duhana i duhanskih prerađevina koji se ne smatra reklamiranjem
u smislu stavka 1. ovoga članka."

Članak 2.

U članku 44. stavku 1. riječi: "protuvrijednosti domaće valute od 6.000
do 19.000 DEM" zamjenjuju se riječima: "iznosu od 25.000 do 75.000 kuna".

U stavku 2. riječi: "protuvrijednosti domaće valute" 250 do 1.200 DEM"
zamjenjuju se riječima: "iznosu od 2.500 do 5.000 kuna".

Članak 3.

U članku 45. stavku 1. riječi: "protuvrijednosti domaće valute od 6.000
do 14.500 DEM" zamjenjuju se riječima: "iznosu od 150.000 do 200.000 kuna."

U stavku 2. riječi: "protuvrijednosti domaće valute od 250 do 1.200
DEM" zamjenjuju se riječima: "iznosu od 10.000 do 15.000 kuna".

Članak 4.

U članku 46. stavku 1. riječi: "protuvrijednosti domaće valute od 300
do 1.200 DEM" zamjenjuju se riječima: "iznosu od 3.000 do 15.000 kuna."

U stavku 2. riječi: "protuvrijednosti domaće valute od 120 do 300 DEM"
zamjenjuju se riječima: "iznosu od 1.000 do 5.000 kuna.".

Stavak 3. mijenja se i glasi:

"Ako je prekršaj iz stavka 1. točke 10. ovoga članka počinjen drugi
put u roku od dvije godine, računajući od pravomoćnosti rješenja o prekršaju,
uz novčanu kaznu izreći će se i mjera oduzimanja dozvole za obavljanje
djelatnosti u trajanju od mjesec dana do šest mjeseci, a za prekršaje počinjene
treći put uz novčanu kaznu, pod istim uvjetima, izreći će se i mjera oduzimanja
dozvole za obavljanje djelatnosti u trajanju od šest mjeseci do jedne godine."

Članak 5.

U članku 47. riječi: "protuvrijednosti domaće valute od 200 do 1.000
DEM" zamjenjuju se riječima: "iznosu od 2.000 do 10.000 kuna."

Članak 6.

U članku 48. riječi: "protuvrijednosti domaće valute od 120 do 300 DEM"
zamjenjuju se riječima: "iznosu od 1.000 do 5.000 kuna."

Članak 7.

U članku 49. riječi: "protuvrijednosti domaće valute od 50 DEM" zamjenjuju
se riječima: "iznosu od 1.000 kuna", a riječi: "protuvrijednosti domaće
valute od 120 DEM" zamjenjuju se riječima: "iznosu od 3.000 kuna".

Članak 8.

Ovaj Zakon stupa na snagu osmoga dana od dana objave u "Narodnim novinama".

Klasa: 541-01/93-01/05

Zagreb, 28. lipnja 1996.

ZASTUPNIČKI DOM

SABORA REPUBLIKE HRVATSKE

Predsjednik

Zastupničkog doma Sabora**akademik Vlatko Pavletić,** v. r.

Zakon, NN 55/1996-1073